สวัสดีครับคุณ ผมได้เคยมีการฉีดวัคซีนพิษสุนัขบ้าครบคอร์สไปแล้ว เมื่อวันที่ 31 ตุลาคม 62 และก็ได้มีการฉีดกระตุ้นไปหลายครั้ง โดยครั้งล่าสุดกระตุ้นไป 1 เข็ม เมื่อวันที่ 21 สิงหาคม 2563 แล้วในวันนี้น้ำลายแมวมาโดนบาดแผลและเข้าปาก ผมจำเป็นต้องไปฉีดกระตุ้นอีกไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สไปแล้วเมื่อ 31 ต.ค. 62 และได้ฉีดกระตุ้นไปอีกหลายครั้ง โดยครั้งล่าสุดฉีดกระตุ้นเมื่อวันที่ 21 ส.ค. 63 และในวันนี้ เมื่อน้ำลายแมวเข้าปากและกระเด็นโดนบาดแผล ก็ยังไม่จำเป็นต้องฉีดวัคซีนพิษสุนัขบ้ากระตุ้นอีก เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะสำหรับบาดแผลที่โดนน้ำลายแมว ก็ควรฟอกทำความสะอาดด้วยสบู่ให้สะอาด ใส่ยาฆ่าเชื้อ และปิดบาดแผลด้วยผ้าก๊อซ และทำแผลต่อเนื่องทุกวัน ด้วยการเช็ดด้วยน้ำเกลือ หลีกเลี่ยงไม่ให้แผลโดนน้ำจนกว่าจะหายค่ะ